Document ID: /roh_data/filtered/Billingualer_Corpus_interleaved-de-rm.jsonl.gz/1210

This is a text translated from German to Rumantsch Grischun.
Kantonale Verwaltung Graubünden wird reorganisiert

Die Aufgaben der kantonalen Verwaltung werden ab 1. Januar 2007 auf die Departemente neu aufgeteilt. Als Folge der Reorganisation ändern teilweise auch die Namen der Departemente.

Im Rahmen einer Reorganisation der kantonalen Verwaltung hat die Regierung des Kantons Graubünden die Aufgaben der öffentlichen Hand teilweise neu zugewiesen. Die Aufgaben der kantonalen Verwaltung werden in die fünf Schwerpunktbereiche "Sicherheit und Bevölkerungsschutz", "Wirtschaft, Arbeit und Soziales", "Finanzen und Gemeinden", "Bildung, Kultur und Gleichstellung" sowie "Bau, Verkehr und Forst" gegliedert. Als Folge der neuen Aufgabenzuteilung ändern per 1. Januar 2007 teilweise auch die Namen der Departemente.

Departementsbezeichnungen

bisher

neu (ab 01.01.07)

DIV

Departement des Innern und der Volkswirtschaft

Departement für Volkswirtschaft und Soziales

DVS

JPSD

Justiz-, Polizei- und Sanitätsdepartement

Departement für Justiz, Sicherheit und Gesundheit

DJSG

EKUD

Erziehungs-, Kultur- und Umweltschutzdepartement

Erziehungs-, Kultur- und Umweltschutzdepartement (wie bisher)

EKUD

FMD

Finanz- und Militärdepartement 

Departement für Finanzen und Gemeinden

DFG

BVFD

Bau-, Verkehrs- und Forstdepartement

Bau-, Verkehrs- und Forstdepartement (wie bisher)

BVFD

Die meisten Adressen der Departemente bleiben indessen vorerst gleich, die Standorte der Dienststellen ebenfalls.

Im März 2005 legte die Regierung den Grundstein für die Reorganisation der kantonalen Verwaltung. Das Projekt "Reorganisation Kantonale Verwaltung Graubünden" umfasst insgesamt 13 Teilprojekte und kann per Ende Dezember 2006 abgeschlossen werden. Für die Neuzuteilung der Aufgaben wurde ein etappenweises Vorgehen gewählt.

Erste Etappe im Januar 2006 erfolgreich gestartet

In der ersten Etappe wurde die Asylorganisation innerhalb des Justiz-, Polizei- und Sanitätsdepartements, beziehungsweise neu Departement für Justiz, Sicherheit und Gesundheit (DJSG), vom Sozialamt ins Amt für Polizeiwesen und Zivilrecht überführt. Zudem wurden im Erziehungs-, Kultur- und Umweltschutzdepartement (EKUD) das Amt für Tertiärbildung und das Amt für Mittelschulen in ein Amt für Höhere Bildung zusammengeführt. Die Stabsstelle für Gleichstellungsfragen, welche ab 1. Januar 2007 neu Stabsstelle für Chancengleichheit von Frau und Mann heisst, wechselte vom Finanz- und Militärdepartement in den Departementsdienst des EKUD.

Neuzuteilung von Aufgabenbereichen per 01.01.06

JPSD

Sozialamt

Asylorganisation

 

DJSG

Amt für Polizeiwesen und Zivilrecht

Amt für Tertiärbildung

 

EKUD

Amt für Höhere Bildung

EKUD

Amt für Mittelschulen

 

EKUD

FMD

Stabsstelle für Chancengleichheit von Frau und Mann

 

EKUD

Die neuen Organisationen der ersten Etappe starteten im Januar 2006 erfolgreich.

Umsetzung der zweiten Etappe auf Januar 2007 geplant

Die Teilprojekte der zweiten Etappe werden auf 1. Januar 2007 umgesetzt. Davon betroffen sind neun kantonale Ämter. Das Gemeindeinspektorat heisst ab Anfang 2007 neu Amt für Gemeinden. Es wechselt zusammen mit der Gemeindeaufsicht vom Departement des Innern und der Volkswirtschaft zum Departement für Finanzen und Gemeinden (DFG). Das Amt für Schätzungswesen (heute im Bau-, Verkehrs- und Forstdepartement) wechselt ebenfalls zum DFG. Das Departement für Volkswirtschaft und Soziales (DVS) übernimmt vom heutigen Justiz-, Polizei- und Sanitätsdepartement das Sozialamt (ohne Schutzaufsicht und Asylorganisation) sowie vom heutigen Finanz- und Militärdepartement die Sozialversicherungsanstalt. Im Departement für Justiz, Sicherheit und Gesundheit (DJSG) wird mit den Anstalten Sennhof und Realta, der Abteilung Straf- und Massnahmenvollzug sowie der Schutzaufsicht neu das Amt für Justizvollzug gebildet. Zudem werden dem DJSG das Amt für Militär und Zivilschutz (heute im Finanz- und Militärdepartement) und die Gebäudeversicherungsanstalt (heute im Bau-, Verkehrs- und Forstdepartement) angegliedert. Neu übernimmt das Bau-, Verkehrs- und Forstdepartement (BVFD) die umfassende Zuständigkeit für die Verkehrspolitik inklusive Transitpolitik.

Neuzuteilung von Aufgabenbereichen per 01.01.07

DIV

Amt für Gemeinden

 

DFG

DIV

Gemeindeaufsicht

 

DFG

JPSD

Sozialamt (ohne Asylorganisation und Schutzaufsicht)

 

DVS

FMD

Sozialversicherungsanstalt

 

DVS

FMD

Amt für Militär und Zivilschutz

 

DJSG

BVFD

Gebäudeversicherungsanstalt

 

DJSG

BVFD

Amt für Schätzungswesen

 

DFG

Neu: Schaffung des Amts für Justizvollzug

 

DJSG

Neu: Umfassende Zuständigkeit für die Verkehrspolitik inklusive Transitpolitik

 

BVFD

Beilage:

Organigramm der kantonalen Verwaltung (gültig ab 01.01.07)

Gremium: Regierung

Quelle: dt Standeskanzlei Graubünden

Data: 16.11.2006

L'administraziun chantunala dal Grischun vegn reorganisada

A partir dal 1. da schaner 2007 datti ina nova repartiziun da las incumbensas da l'administraziun chantunala sin ils departaments. Sco consequenza da la reorganisaziun vegnan per part midads er ils nums dals departaments.

En il rom d'ina reorganisaziun da l'administraziun chantunala dal Grischun ha la regenza dal chantun Grischun assegnà per part da nov las incumbensas dal maun public. Las incumbensas da l'administraziun chantunala vegnan structuradas en ils tschintg secturs principals "segirezza e protecziun da la populaziun", "economia, lavur e fatgs socials", "finanzas e vischnancas", "furmaziun, cultura ed egualitad" sco er "construcziun, traffic e selvicultura". Sco consequenza da la nova repartiziun da las incumbensas midan a partir dal 1. da schaner 2007 per part er ils nums dals departaments.

Nums dals departaments

fin ussa

nov (a partir dal 1. da schaner 2007)

DIEP

departament da l'intern e da l'economia publica

departament d'economia publica e fatgs socials

DES

DGPS

departament da giustia, polizia e sanitad

departament da giustia, segirezza e sanadad

DGSS

DECA

departament d'educaziun, cultura e protecziun da l'ambient

departament d'educaziun, cultura e protecziun da l'ambient (sco fin ussa)

DECA

DFM

departament da finanzas e militar

departament da finanzas e vischnancas

DFV

DCTS

departament da construcziun, traffic e selvicultura

departament da construcziun, traffic e selvicultura (sco fin ussa)

DCTS

La gronda part da las adressas dals departaments resta per entant sco ch'ella è, ils lieus dals posts da servetsch er.

Il mars 2005 ha la regenza mess il fundament per la reorganisaziun da l'administraziun chantunala. Il project "reorganisaziun da l'administraziun chantunala dal Grischun" cumpiglia en tut 13 projects parzials e po vegnir terminà per la fin da december 2006. Per reparter da nov las incumbensas è vegnì tschernì in proceder en etappas.

L'emprima etappa ha cumenzà cun success il schaner 2006

En l'emprima etappa è vegnida transferida l'organisaziun d'asil entaifer il departament da giustia, polizia e sanitad resp. entaifer il nov departament da giustia, segirezza e sanadad (DGSS), e quai da l'uffizi dal servetsch social a l'uffizi da fatgs da polizia e da dretg civil. En il departament d'educaziun, da cultura e da protecziun da l'ambient (DECA) èn plinavant vegnids unids l'uffizi per la furmaziun terziara e l'uffizi per las scolas medias en in uffizi per la furmaziun media-superiura. Il post da stab per dumondas d'egualitad - che ha num a partir dal 1. da schaner 2007 post da stab per l'egualitad da las schanzas - ha midà dal departament da finanzas e militar al servetsch dal departament dal DECA.

Nova repartiziun da champs d'incumbensa per il 1. da schaner 2006

DGPS

uffizi dal servetsch social

organisaziun d'asil

 

DGSS

uffizi da fatgs da polizia e da dretg civil

uffizi per la furmaziun terziara

 

DECA

uffizi per la furmaziun media-superiura

DECA

post da stab per l'egualitad da las schanzas

 

uffizi per las scolas medias

 

post da stab per l'egualitad da las schanzas

 

DECA

DFM

DECA

Las novas organisaziuns da l'emprima etappa han cumenzà cun success il schaner 2006.

La realisaziun da la segunda etappa è planisada per il schaner 2007

Ils projects parzials da la segunda etappa vegnan realisads per il 1. da schaner 2007. Nov uffizis chantunals èn pertutgads da quai. A partir dal cumenzament da l'onn 2007 ha l'inspecturat da vischnancas num da nov uffizi da vischnancas. El mida - ensemen cun la surveglianza da las vischnancas - dal departament da l'intern e da l'economia publica al departament da finanzas e vischnancas (DFV). L'uffizi da stimaziun (ch'è staziunà oz tar il departament da construcziun, traffic e selvicultura) mida medemamain al DFV. Il departament d'economia publica e fatgs socials (DES) surpiglia l'uffizi dal servetsch social dal departament da giustia, polizia e sanitad (senza la surveglianza da patrunadi e senza l'organisaziun d'asil) sco er l'institut d'assicuranza sociala dal departament da finanzas e militar (DFM). En il departament da giustia, segirezza e sanadad (DGSS) vegn fundà cun las instituziuns dal Sennhof e da Realta, cun la partiziun "execuziun da chastis e da mesiras" sco er cun la surveglianza da patrunadi il nov uffizi per l'execuziun giudiziala. En il DGSS vegnan plinavant integrads l'uffizi da militar e da protecziun civila (ch'è actualmain tar il departament da finanzas e militar) e l'institut d'assicuranza d'edifizis (ch'è actualmain tar il departament da construcziun, traffic e selvicultura). Da nov surpiglia il departament da construcziun, traffic e selvicultura (DCTS) la cumpetenza cumplessiva per la politica da traffic inclusiv la politica da transit.

Nova repartiziun da champs d'incumbensa per il 1. da schaner 2007

DIEP

uffizi da vischnancas

 

DFV

DIEP

surveglianza da las vischnancas

 

DFV

DGPS

uffizi dal servetsch social (senza surveglianza da patrunadi e senza organisaziun d'asil)

 

DES

DFM

institut d'assicuranza sociala

 

DES

DFM

uffizi da militar e da protecziun civila

 

DGSS

DCTS

institut d'assicuranza d'edifizis

 

DGSS

DCTS

uffizi da stimaziun

 

DFV

nov: creaziun da l'uffizi per l'execuziun giudiziala

 

DGSS

nov: cumpetenza cumplessiva per la politica da traffic inclusiv la politica da transit

 

DCTS

Agiunta:

organigram da l'administraziun chantunala (valaivel a partir dal 1. da schaner 2007)

Gremi: regenza

Funtauna: rg chanzlia chantunala dal Grischun

Data: 16.11.2006